# Cosmos: Un viatge personal

Cosmos: Un viatge personal (en anglès Cosmos: A Personal Voyage) és el títol d'una obra de divulgació científica produïda per Carl Sagan i Ann Druyan per a difondre la història de l'astronomia, l'origen de la vida, el nostre lloc a l'univers, les modernes visions de la cosmologia i les darreres notícies de l'exploració espacial; en particular, les missions Voyager. Va ser editada el 1980 juntament amb un programa de televisió en tretze episodis que va comptar amb la música de Vangelis. S'ha emès en seixanta països i ha estat vista per més de 400 milions de persones. Basant-se en aquesta sèrie de documentals va escriure el llibre Cosmos.
El 2014 es va fer una continuació d'aquesta obra amb Cosmos: A Space-Time Odyssey.

## Capítols

Els capítols de la sèrie documental i el seu contingut principal.

### Capítol 1. La vora de l'oceà còsmic

* Anys llum, galàxies, estrelles, planetes: números i distàncies, on som (Grup Local).
* Eratòstenes i la circumferència de la Terra.
* La Biblioteca d'Alexandria.
* Calendari Còsmic: des dels inicis de l'univers fins al destí de la humanitat.

### Capítol 2. Una veu en la fuga còsmica

* La història dels Heike i la selecció evolutiva artificial dels crancs que semblen samurais.
* L'evolució biològica a través de la selecció natural, dels bacteris a l'home.
* Especulació sobre l'existència de vida als núvols jovians.
* Creació de les "molècules de la vida" al laboratori.
* El desenvolupament de la vida al Calendari Còsmic i l'explosió cambriana.

### Capítol 3. L'harmonia dels mons

* Astronomia contra astrologia
* Claudi Ptolemeu i el model geocèntric
* Johannes Kepler i Tycho Brahe
* Les Lleis de Kepler

### Capítol 4. El cel i l'infern

* L'esdeveniment de Tunguska, la composició i l'origen dels cometes.
* Asteroides i cràters d'impacte.
* El planeta Venus a la ficció i a la realitat.
* Venus com a exemple d'efecte hivernacle.

### Capítol 5. Blues per a un planeta vermell

* H. G. Wells i La guerra dels mons.
* La visió errònia de Percival Lowell sobre els canals de Mart.
* Robert Goddard i els primers coets.
* Les Viking i la recerca de vida a Mart.

### Capítol 6. Històries de viatgers

* Els Països Baixos al segle xvii.
* La vida i l'obra de Christian Huygens i els seus contemporanis.
* Les Voyager (primeres imatges de Júpiter i les seves llunes).

### Capítol 7. L'espinada de la nit

* La comprensió que les estrelles són Sòls.
* La Via Làctia i la seva història en la cultura.
* Els filòsofs jònics: Anaximandre, Demòcrit, Pitàgores, Aristarc de Samos, Empèdocles, Tales de Milet.
* Parlar als nens sobre el cosmos.

### Capítol 8. Viatges a través de l'espai i el temps

* Les constel·lacions i com canvien al llarg del temps.
* La velocitat de la llum i la Teoria de la Relativitat d'Albert Einstein.
* Dilatació temporal, corriment al roig, corriment al blau.
* Los dissenys de Leonardo da Vinci i els dissenys de naus espacials que viatjaran a velocitats properes a la de la llum.
* Viatges en el temps i els seus hipotètics efectes a la història de la humanitat.
* Els orígens del sistema solar i altres mons; la història de la vida.

### Capítol 9. Les vides dels estels

* Potències de deu, el googol i el googolplex, infinit.
* Àtoms (electrons, protons, neutrons)
* La taula periòdica dels elements.
* La creació de diferents nuclis atòmics en les estrelles.
* El cicle de les estrelles; nanes blanques, estrelles de neutrons, forats negres.
* La mort del Sol i de la Terra, supernoves, gegants roges, púlsars.
* Radioactivitat i raigs còsmics.
* La gravetat i els seus efectes; la gravetat com a curvatura de l'espaitemps, la hipòtesi dels forats de cuc.

### Capítol 10. El fil de l'eternitat

* Els orígens de l'univers, la hipòtesi del big-bang.
* Tipus de galàxies, col·lisions galàctiques i quàsars.
* Efecte Doppler, vida i obra de Milton Humason.
* L'univers quadridimensional.
* Déu contra un univers infinit; mites de la creació, cosmologia hindú.
* Contracció i reexpansió contra expansió eterna.
* El Very Large Array de Nou Mèxic, matèria fosca, la hipòtesi del multivers.

### Capítol 11. La persistència de la memòria

* Bits, les unitats bàsiques de la informació.
* La diversitat de la vida als oceans.
* Les balenes i els seus cants
* Les interferències en les comunicacions setàcies pels humans.
* La caça de les balenes.
* L'ADN i el cervell com a biblioteques.
* Les estructures del cervell humà: tronc cerebral, model de Paul McLean: el cervell rèptil, sistema límbic i escorça cerebral.
* Els lòbuls frontals com a sistema crític a la planificació a llarg termini.
* Les neurones i les connexions entre elles, els dos hemisferis cerebrals, i el cos callos.
* L'evolució de les ciutats i la història de les biblioteques, llibres i escriptura.
* El desenvolupament dels ordinadors i els satèl·lits, potencial per a la intel·ligència global col·lectiva.
* La intel·ligència en altres mons i el disc d'or de la Voyager.

### Capítol 12. Enciclopèdia galàctica

* L'abducció alienígena de Betty i Barney Hill i els OVNIs.
* La traducció dels jeroglífics egipcis per part de Jean François Champollion.
* Possibilitat d'existència de més civilitzacions a la nostra galàxia.
* El nostre camí en la comunicació amb extraterrestres (SETI).
* Equació de Drake, autodestrucció de civilitzacions avançades
* Pensament d'una hipotètica enciclopèdia escrita per molts mons.

### Capítol 13. Qui parla en nom de la Terra?

* Els Tlingit i el viatge de descobriment de La Pérouse.
* La destrucció duta a terme pels conqueridors espanyols.
* Una visió de Sagan (descrita com un somni) en la qual el món és destruït en una guerra nuclear.
* L'"equilibri de terror" de la Terra avui en dia.
* La destrucció de la Biblioteca d'Alexandria i la mort d'Hipàcia.
* L'inici de l'univers i els èxits de la nostra civilització.
* Una súplica de Sagan perquè estimem la vida i continuem el nostre viatge pel cosmos.

## Referències

* ↑ «‘Family Guy’ Creator Part of ‘Cosmos' Update» (en anglès).
* ↑ Carl Sagan. COSMOS (en castellà). Traducció: Miquel Muntaner. Editorial Planeta, 1997. ISBN 978-84-08-02042-4.
* ↑ Carl Sagan. COSMOS (en castellà). Edicions de la Universitat de Barcelona, 2006. ISBN 978-84-475-3131-8.
* ↑ Carl Sagan. COSMOS (en castellà). Abacus UK, 2017. ISBN 978-0-349-10703-5.

## Bibliografia

* Ann Druyan. Cosmos. Mundos posibles (en castellà). Traducció: Carla López Fatur. RBA Libros, 2020. ISBN 978-84-82-98740-8.
* Carl Sagan. COSMOS (en castellà). Traducció: Mª del Mar Moya. Editorial Planeta. ISBN 978-84-08-05304-0.
* Carl Sagan. Cosmos (en castellà). Traducció: Manuel Silva. CreateSpace Independent Publishing Platform, 2017. ISBN 154-299-503-5.
* John Hands. Cosmo sapiens (en castellà). La Esfera de los Libros, 2017. ISBN 978-84-916-4041-7.
* William Poundstone. Carl Sagan. Una vida en el cosmos (en castellà). Ediciones AKAL, 2015. ISBN 978-84-460-4251-8.
* Astronomía Elemental (en castellà). 1. 1. Ediciones USM, 2013. ISBN 978-956-332-535-5.
* La enorme pequeñez de la abuela tierra (en castellà). Amparo Navarro. 3. Ediciones de la Torre, 2012. ISBN 978-84-7960-497-4.

## Enllaços externs

* Carl Sagan, una espelma en la foscor